Allempoña Cristopa' o'ch puerratam̃pesuan po'huamenc allohuen ñeñt̃ am̃cha'taret̃etyetsa , ama't ñam̃a ñeñt̃ am̃cha'noc̈hetyetsa , ñam̃a ñeñt̃ ahuamencat̃etyetsa . T̃arro'mar añ poctetsa Cristopa' ñach am̃cha'taret̃terrtsa e'ñe ñapuet̃ esempohuañencha' yoram̃pesuan po'huamenc allohuen ñeñt̃ e'moñe'tene' . Ñam̃a esempohuañen e'ñe chenta'pa' o'ch a'huañam̃perrey rromueñets ñeñt̃ o'patataret̃ey t̃e' allohueney . T̃arro'mar Cristopa' o' aphue Pompor po'huamenc att̃och pomnaren penan allohuen esocmañen . Ñehua , ama't oteneñ Yompor po'ñoñ Cristopa' pomnaren penano' allohuen esocmañenpa' t̃arraña yeñoteñ amach pomnaren p̃ano Pompor , t̃arro'mar Pomporpa' ña apuene' po'huamenc . Esempohuañencha'ña pomnaren p̃ohuan allohuen esocmañen allempoña Cristopa' o'ch aphuerran Pompor ñeñt̃ nanac Parets att̃o am̃cha'taret̃tena . Allempoña Pomporpa' o'ch alla pomnaren perran Cristo ñeñt̃ara Pompor ñeñt̃ o' ahuamencat̃ o' p̃ohue . Allempoña Pomporpa' ñach am̃cha'taret̃terrtsa , ñam̃a allempopa' ñach pomnaren perre' allohuen esocmañen . Allempopa' o'ch mellapoterra .
